PRIJEDLOG ODLUKE

Na temelju članka 116. st. 5. Zakona o zaštiti i očuvanju kulturnih dobara (“Narodne novine” broj 145/24) i članka 30. Statuta Grada Bakra („Službene novine Grada Bakra“ br. 04/18., 12/18., 04/20., 03/21, 14/21., 10/23., 13/23., 14/23., 15/23.), Gradsko vijeće Grada Bakra, na \_\_\_\_. sjednici održanoj dana \_\_\_\_\_\_\_\_\_\_\_godine, donosi

ODLUKU O VISINI SPOMENIČKE RENTE

Članak 1.

Ovom se Odlukom utvrđuje visina i uvjeti za plaćanje spomeničke rente u nepokretnom kulturnom dobru ili na području kulturno-povijesne cjeline u Gradu Bakru i to:

-nepokretna kulturna dobra i kulturno-povijesne cjeline na području Grada Bakra u kojima se plaća spomenička renta kada se u njima obavlja gospodarska djelatnost,

-obveznici plaćanja spomeničke rente,

-visina, način i rokovi plaćanja spomeničke rente.

Članak 2.

Na području Grada Bakra plaća se spomenička renta za obavljanje gospodarske djelatnosti u građevinama koje su na temelju Odluke o proglašenju statusa kulturnog dobra upisane u Registar kulturnih dobara Republike Hrvatske, i to:

-nepokretna kulturna dobra:

1. Kompleks Kaštela, Bakar, registarski broj Z-114

2. Palača Marochini (Palača „Studio et labore“), Bakar, registarski broj Z-832

3. Zgrada gdje je 1927. bio zatvoren Josip Broz Tito, Bakar, registarski broj RRI-0359-1975

4. Rodna kuća predratnog revolucionara Bože Vidasa, Hreljin, registarski broj RRI-0287-1971

5. Prva popaljena kuća u Hrvatskom primorju (1941), Hreljin, registarski broj RRI-0360-1975

-kulturno povijesne cjeline:

1. Urbanistička cjelina grada Bakra, Bakar, registarski broj Z-5194

2. Ruralna cjelina Praputnjak, Praputnjak, registarski broj RRI-0362-1975

3. Etnozona Praputnjak, Praputnjak, registarski broj RRI-0383-1975

4. Etnografska zona Bakarskih prezida – Takala, Praputnjak, registarski broj Z-5290

Članak 3.

Obveznici plaćanja spomeničke rente su fizičke i pravne osobe koje su obveznici poreza na dohodak ili poreza na dobit, a koje obavljaju gospodarsku djelatnost u nepokretnom kulturnom dobru ili na području kulturno - povijesne cjeline Grada Bakra.

Fizičke i pravne osobe koje u svom sastavu imaju poslovne jedinice koje obavljaju gospodarsku djelatnost u nepokretnom kulturnom dobru ili na području kulturno- povijesne cjeline obveznici su plaćanja spomeničke rente za svaku poslovnu jedinicu zasebno.

Članak 4.

Korisnik koncesije na kulturnom dobru te fizičke i pravne osobe koje obavljaju prerađivačku ili proizvodnu djelatnost kao pretežitu djelatnost oslobođeni su plaćanja spomeničke rente iz članka 3. ove Odluke.

Članak 5.

Obveznik plaćanja spomeničke rente iz članka 3. ove Odluke dužan je Upravnom odjelu za urbanizam, komunalni sustav i ekologiju Grada Bakra, do 31. ožujka godine za koju se utvrđuje spomenička renta, dostaviti podatke o korisnoj površini poslovnog prostora koji se nalazi u nepokretnom kulturnom dobru ili na području kulturno-povijesne cjeline te druge podatke potrebne za donošenje rješenja o utvrđivanju spomeničke rente.

Ako tijekom kalendarske godine obveznik spomeničke rente počinje ili prestaje obavljati djelatnost u nepokretnom kulturnom dobru ili na području kulturno-povijesne cjeline, dužan je Upravnom odjelu za urbanizam, komunalni sustav i ekologiju Grada Bakra prijaviti tu promjenu u roku od 15 dana od dana nastanka promjene.

Članak 6.

Visina spomeničke rente iznosi mjesečno 0,40 eura po četvornom metru korisne površine poslovnog prostora koji se nalazi u nepokretnom kulturnom dobru ili na području kulturno-povijesne cjeline.

Članak 7.

Spomenička renta plaća se u mjesečnom iznosu, prema rješenju o utvrđivanju spomeničke rente koje donosi Upravni odjel za urbanizam, komunalni sustav i ekologiju.

Rješenjem iz stavka 1. ovog članka utvrđuje se korisna površina, mjesečni iznos spomeničke rente te rokovi i način plaćanja.

Članak 8.

Spomenička renta plaća se obročno tako da iznos prvog obroka utvrđen rješenjem dospijeva na naplatu u roku 15 dana od dana dostave rješenja, a obračunava se za razdoblje od nastanka obveze plaćanja spomeničke rente u kalendarskoj godini do donošenja rješenja. Preostali iznos spomeničke rente raspoređuje se na jednake mjesečne obroke od kojih svaki dospijeva na naplatu do 10. u mjesecu za prethodni mjesec.

Članak 9.

Stupanjem na snagu ove Odluke prestaje važiti Odluka o visini spomeničke rente na poslovne prostore na području Grada Bakra (“Službene novine Primorsko-goranske županije“ broj 19/04, 17/10 i 7/11).

Članak 10.

Ova Odluka stupa na snagu osmog dana od dana objave u “Službenim novinama Grada Bakra“.

KLASA:

URBROJ:

Bakar,

PREDSJEDNIK GRADSKOG VIJEĆA

Milan Rončević